**Kertomus Karjaanjoen vesistön kalatalousalueen toiminnasta 2020**

Karjaanjoen vesistön kalatalousalue on syntynyt vuonna 2019, kun yhdistettiin Hiidenveden, Karjalohja – Sammatin, Nummi ­– Pusulan ja Lohjanjärven kalastusalueet yhdeksi Etelä-Suomen merkittäväksi kalatalousalueeksi. Karjaanjoen vesistön kalatalousalue on kooltaan 21 577 hehtaaria ja se koostuu erityyppisistä järvi sekä virtavesistä. Kalatalousalueen vesistöalueet ovat Lohjalla noin 16 000 hehtaaria, jossa Lohjanjärvellä on tarjolla kalastajille kaksi (2) yhteislupa-aluetta, Isonselän ja Karjalohjanselän uistelualueet. Vihdissä kalatalousalueen vesistöalueita on noin 5000 hehtaaria ja toimintavuonna (2020) Hiidenvedelle neuvoteltiin uusi uistelulupa-alue. Lisäksi toimintavuonna 2020 kalatalousalueeseen liitettiin uusia pieniä vesialueita mm. Nurmijärveltä.

Vuoden 2020 kalatalousalueen ensimmäisessä hallituksen kokouksessa nimettiin toiminnanjohtajan toimesta eronneen Jaana Pönnin tilalle Ari-Pekka Rauttola. Keväällä taloushallinnon palvelut kilpailutettiin. Seitsemältä palveluntuottajalta saatiin tarjoukset toukokuussa ja kesäkuun hallituksen kokouksessa tehtiin päätös hankkia tili- veropalvelut jatkossa Lohjan tili- ja veropalvelusta.

Hallitus kokoontui covid-19 rajoituksia noudattaen kuusi (6) kertaa toimintakauden aikana ja loppuvuodesta valmistauduttiin järjestämään hybridikokouksia, mikäli kokoontumisrajoitukset tulevat jatkumaan. Historian toisessa yleiskokouksessa 22.6.2020, joka onnistuttiin pitämään kesäkuussa, äänestettiin uusista hallituksen jäsenistä ja hyväksyttiin esitetyt sääntömuutokset. Kolmen puheenjohtajan malliin puheenjohtaja ja ensimmäinen (1) varapuheenjohtaja ja toinen (2) varapuheenjohtajaksi siirryttiin heti seuraavassa kokouksessa. Sääntöjen 8 § pykälän keskeisin muutos koski pöytäkirjojen julkisuutta, jossa hallituksen pöytäkirjojen julkisuus määräytyy julkisuuslain (laki viranomaisten toiminnan julkisuudesta 621/1999) mukaan.

Karjaanjoen vesistön kalatalousalueen kolmetoista (13) paikkaisen hallituksen jäsenet toimikaudelle 2020–2021.

*Puheenjohtajisto*

*Puheenjohtaja Kari Kenttinen (Lohjanjärvi)*

*Ensimmäinen (1) varapuheenjohtaja Mika Säynäjoki (Lohjanjärvi)*

*Toinen (2) varapuheenjohtaja Tapio Kalliokoski (Hiidenvesi)*

*Jä*senet

*Seppo Hiekkavuo (Karjalohja Sammatti)*

*Jaakko Ojanen ja Juha Harju (Nummi-Pusula)*

*Eero Suomus, Pekka Ilmarinen, Jarmo Leinonen ja Pasi Åman (Hiidenvesi)*

*Henri Partanen, Markku Saario, Antti Kivioja ja Jari Ruoho (Lohjanjärvi)*

Maaliskuussa alkanut maailmanlaajuinen pandemia (covid-19) aiheutti merkittäviä muutoksia suunniteltuun toimintaan vaikeuttaen erityisesti kalastuksen valvontaa, kilpailujen järjestämistä sekä käyttö- ja hoitosuunnitelman (KHS) tekoa, jonka valmistumiselle haettiin jatkoaikaa. KHS-hanketta tukemaan nimettiin ohjausryhmä: Jaakko Ojanen (NuPu), Pasi Åman (Karkkila), Kari Kenttinen (Lohjanjärvi), Mika Säynäjoki (Lohjanjärvi), Pekka Ilmarinen (Lohjanjärvi), Markku Saario (Lohjanjärvi), Tapio Kalliokoski (Hiidenvesi) ja Pekka Ilmarinen (Hiidenvesi).

Covid-19 rajoitusten takia kalastuksen valvonnassa keskityttiin erityisesti seisovien pyydyslupien tarkistuksiin. Muun muassa Hiidenvedellä oli kuusi (6) valvontapäivää, 22 kalastajalta tarkastettiin luvat ja ratsattiin 38 seisovaa pyydystä. Puujärven ja Tesverin sumpuista ilmoitettiin varastetuksi noin 1000 rapua.

Hiidenveden järvialueen yhtenäislupa-alue hanke saatiin hienosti päätökseen ja nyt kalatalousalueella on kolme (3) upeaa yhtenäislupa-aluetta, joista kaksi (2) on Lohjanjärvellä. Tarkemmin kalastusalueista sekä kalastusluvista on kerrottu www-sivuilta <https://www.karjaanjoenvesistonkalatalousalue.fi/>

Vuosien 2018 ja 2019 omistajakorvaukset jaettiin elokuussa yleiskokouksen päätöksen mukaisesti. Vuoden 2018 pinta-ala perusteinen jakokerroin oli 2,642869 ja vuoden 2019 kerroin oli 2,380764. Omistajakorvauksia maksettiin osakaskunnille yhteensä 57 085,00 €.

Karjaanjoen vesistön kalatalousalue osti kuhan istukkaita 335 kg (90 448 kpl) ja siikaa 330 kg (49 033 kpl). Ne laskettiin syyskuussa kasvamaan Lohjanjärven Karjalohjan selälle, Harmalanselälle, Pietilänselälle sekä Liessaaresta Auralahden alueelle sekä Hiidenpirttistä Hiidenveteen. Hyvän laatuisten istukkaiden (keskipituudet kuha 8,1 cm ja siika 10,9 cm) istutusta oli valvomassa joko Kalatalousalueen tai osakaskunnan edustajat.

Elokuussa aloitettiin kuhan kutuajan kalastuksen rauhoituksen valmistelu Hiidenvedellä ja Lohjanjärvellä. Asiaa valmistelemaan nimettiin työryhmä Hiidenvedelle: Tapio Kalliokoski, Jarmo Leinonen, Pekka Ilmarinen ja Lohjanjärvelle Henri Partanen, Mika Säynäjoki ja Pekka Ilmarinen Hiidenvedellä tavoiteltiin rauhoitusaluetta, jonka vesipinta-ala oli 460 ha, noin 15 % Hiidenveden vesipinta-alasta. Alue oli tarkkarajainen ja kohdistettu siihen osaa järveä, jossa tiedetään kuhan kutevan. Projektin valmistelu Hiidenvedellä lopetettiin marraskuussa, koska muutama osakaskunta ei esitystä hyväksynyt ja alueen rajaaminen ei ollut tämän jälkeen mahdollista. Lohjanjärven rauhoitusalueen valmistelu jatkuu ja pyritään saamaan päätökseen vuoden 2021 kuluessa.

Toimintavuoden aikana vastattiin useisiin vesistön niittosuunnitelmien valmisteluihin liittyviin kysymyksiin. Lausuntopyynnöissä otettiin kantaa mm. kalastukseen sekä järvien hoitoon ja käyttöön liittyviin kysymyksiin. Toimintasuunnitelman mukaisesti toimimme aktiivisesti ja toiminnan kehittämistä jatkettiin suunnitelmallisesti.

Lohjalla 10.2.2021